cyanic-selkie/wikianc huggingface dataset:
Gheorghe Davidescu
Alates oktoobrist 1939 oli ta uuesti diplomaatilises teenistuses, sedakorda Rumeenia saadikuna NSV Liidus. Ta võttis 26. juunil 1940 vastu Molotovi-Ribbentropi paktist tuleneva NSV Liidu ultimaatumi ja korraldas Rumeenia-poolseid toiminguid Bessaraabia ja Põhja-Bukoviina annekteerimisel. Augustis 1940 kutsuti ta tagasi Rumeeniasse.
Ä
Ä on arenenud ligatuurist, milles A kohale kirjutati väike E.
Ä-d kasutatakse eesti, soome, saksa, rootsi, põhjafriisi, slovaki, koltasaami, Inari saami, letseburgi ja türkmeeni keele kirjutamisel. Tatari ja aserbaidžaani keele puhul kasutatakse tähte 'ä' juhul, kui pole võimalik kasutada tähte 'ə'.
Kirillitsas on mõne keele tähestikus sarnane täht Ӓ.
Eesti keel
Eesti keeles märgib see täht illabiaalset madalat eesvokaali.
Eesti tähestikus on see täht õ- ja ö-tähe vahel. See on tähestiku 25. täht, võõrtähtedega 28. täht.
HTML-kood Ä jaoks on &Auml; või &#196;. Viketähe ä kood on &auml; või &#228;.
Suurtähe Ä Unicode'i kood U+00C4, väiketähe ä oma U+00E4. MS-DOS-is on Ä kood 142 ja ä oma 132. Windows-1252-s vastab suurtähele kood 196 ja väiketähele kood 228.
Telegraafisõnumite korral asendatakse ä-täht tähekombinatsiooniga "AE". Arvuti ja vanemate mobiiltelefonide kasutajad asendavad ä-tähte numbriga 2, sümboliga @, märgikombinatsiooniga a" või mõnel muul viisil.
Gheorghe Davidescu
Ta oli 11. oktoobrist 1940 kuni 1. oktoobrini 1944 Rumeenia välisministri abi. Pärast kommunistide võimuletulekut oli ta veel lühikest aega välisministeeriumi teenistuses, kuid vallandati novembris 1946.
Ta vahistati pärast seda ja saadeti vanglasse, kus ta suri 1959. aastal.
Aalborg Pirates
Aalborg Pirates on Taani jäähokiklubi, mis tegutseb Ålborgis. See mängib Taani jäähoki kõrgliigas Metal Ligaen.
Klubi on asutatud 1967. aastal.
Dominic Solanke
pisi|Dominic Solanke (2014) Dominic Ayodele Solanke-Mitchell (sündinud 14. septembril 1997 Readingus) on Inglismaa jalgpallur, kes mängib ründajana Premier League'i klubis AFC Bournemouth.
Ta alustas klubikarjääri Chelseas, mille noorteakadeemiaga liitus ta 2004. aastal. 2014. aasta septembris sõlmis ta Chelseaga oma esimese profilepingu. 17. oktoobril 2014 tegi ta mängus NK Maribori vastu debüüdi UEFA Meistrite Liigas. Inglismaa kõrgliigas tal Chelsea rivistuses kordagi väljakule pääseda ei õnnestunud. Hooajal 2015–16 mängis ta laenul Hollandi kõrgliiga klubis SBV Vitesse, lüües seitse väravat.
2017. aasta mais sõlmis ta lepingu Liverpooliga. 13. mail 2018 lõi ta mängus Brighton & Hove Albioni vastu oma esimese värava Inglismaa kõrgliigas.
2019. aasta jaanuaris sõlmis ta pikaajalise lepingu Bournemouthiga.
2017. aastal tuli Solanke Inglismaa kuni 20-aastaste koondisega juunioride maailmameistriks. Ta lõi turniiril neli väravat ja valiti turniiri parimaks mängijaks. Inglismaa jalgpallikoondises tegi ta debüüdi 2017. aasta novembris sõprusmängus Brasiilia vastu.
1969. aasta täiendav Eesti NSV – Soome sõpruskohtumine poksis
1969. aasta täiendav Eesti NSV – Soome sõpruskohtumine poksis toimus 16. detsembril Tallinnas, Kadrioru tennisehallis (praeguse aadressiga L. Koidula 38). Soome koondis reisis sõpruskohtumisele Leedu NSV koondisega ja Tallinnas peeti lihtsalt kontrollvõistlus, kuna selle aasta sõpruskohtumine oli juba ära peetud. Eesti NSV võitis 6:4.
Kärbeskaal (kuni 51 kg): Valeri Petuškov (Eesti NSV) – Juhani Miettinen (Soome) RSC 3
Kukk-kaal (kuni 54 kg): Kaarlo Lönnroos (Soome) – Mart Keersalu (Eesti NSV) TKO 3
Silla tänav (täpsustus)
Silla tänav on mitme tänava nimi Eestis.
1969. aasta täiendav Eesti NSV – Soome sõpruskohtumine poksis
Sulgkaal (kuni 57 kg): Jouko Lindberg (Soome) – Voldemar Krimm (Eesti NSV) tulemus pole teada
Kergekaal (kuni 60 kg): Arseni Sajankin (Eesti NSV) – Esa Järvinen (Soome) 3 - 0
I kergekeskkaal (kuni 63,5 kg): Pentti Saarman (Soome) – Konstantin Primakov (Eesti NSV) tulemus pole teada
II kergekeskkaal (kuni 67 kg): Nikolai Strutškov (Eesti NSV) – Mauri Saarivainio (Soome) tulemus pole teada
I keskkaal (kuni 71 kg): Mikko Saarinen (Soome) – Vladimir Baibakov (Eesti NSV) KO 3
II keskkaal (kuni 75 kg): Aniss Murtazin (Eesti NSV) – Pertti Kaijanlaakso (Soome) TKO 2
Poolraskekaal (kuni 81 kg): Pavel Dubovik (Eesti NSV) – Kalevi Takala (Soome) 3 - 0
Raskekaal (üle 81 kg): kuna Soome esindaja Leif Roth jäi üks päev enne kohtumist haigeks ja Eesti NSV-l puudus selles kaalus esindaja, jäeti selle kaalu kohtumine üldse ära. Selle asemel peeti poolraskekaalus kaks kohtumist.
Peeter Roosimaa
Peeter Roosimaa (sündinud 1. veebruaril 1948 Paides) on eesti usuteadlane.
Elulugu
Peeter Roosimaa on tööliste poeg.
1989–1994 oli ta Kõrgema Usuteadusliku Seminari direktor, 1991–94 TÜ Uue Testamendi teaduse ja kreeka keel õppetooli dotsendi kohusetäitja, 1994–98 dotsent, 1997–98 dekaan, 1998–2004 Uue Testamendi teaduse lektor, 2004–2014 dotsent.
Teadustöö
Uurimisvaldkond: Uue Testamendi ajastulugu, eksegees, kristoloogia, Uue Testamendi eesti keelde tõlkimine. Üle 60 teadustrükise.
Iluuisutamine 1980. aasta taliolümpiamängudel
Iluuisutamine 1980. aasta taliolümpiamängudel toimus 16. veebruarist 23. veebruarini Ameerika Ühendriikides Lake Placidis.
Conel Hugh O'Donel Alexander
thumb|Alexander (1954) Conel Hugh O'Donel Alexander (19. aprill 1909 Cork – 15. veebruar 1974 Cheltenham, Gloucestershire) oli iiri päritolu Briti krüptoanalüütik, maletaja ja maleliteraat, rahvusvaheline meister (1950).
Teises maailmasõjas töötas Alexander Bletchley Parkis asunud Briti valitsuse kodeerimis- ja šifreerimiskeskuses, kus tegeles Alan Turingi juhitud osakonnas Enigma krüptoanalüüsiga. Pärast sõda juhtis ta 25 aastat GCHQ krüptoanalüüsi osakonda.
Maletajana tuli ta kahel korral Briti maletšempioniks (1938, 1956). Ta mängis kahel MM-i tsooniturniiril (1947, 1956). Mõlemal korral tuli ta esikuuikusse, kuid tsoonidevahelisele turniirile ei kvalifitseerunud. Kahel korral võitis Alexander Hastingsi turniiri (aastavahetusel 1946/1947 ainuisikuliselt ja 1953/1954 koos David Bronšteiniga).
Alexander esindas Inglismaad kuuel maleolümpial (1933, 1935, 1937, 1939, 1954, 1958). Maleolümpiatel 1964–1970 oli ta Inglismaa võistkonna kapten (treener).
Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Alexander üks neist, kes sai selle nimetuse kohe samal aastal.
Kirimale
Alexander sai ICCF-ilt 1970. aastal kirimale rahvusvahelise meistri nimetuse.
Arvusüsteem
Arvusüsteem ehk numeratsioonisüsteem on võtete ja sümbolite kogum, mis võimaldab arve ühesel viisil nimetada ja tähistada.
Tuntumad arvusüsteemid on positsioonilised arvusüsteemid (sealhulgas kümnendsüsteem) ja Rooma numbrid.
Herschel Grynszpan
pisi|Herschel Grynspan pärast arreteerimist (7. november 1938) Herschel Feibel Grynszpan (28. märts 1921 – viimati teadaolevalt elus 1943–1944, tunnistatud surnuks 1960) oli Poola juut, Saksa diplomaadi Ernst vom Rathi mõrvar.
Herschel Grynszpan oli sündinud Hannoveris. Tema vanemad Sendel ja Riva olid tulnud Venemaa Keisririigile kuulunud Poola osast Saksamaale 1911. aastal. Sendel pidas Hannoveris rätsepatöökoda. Esimese maailmasõja järel said nad Poola kodakondsuse. Perekonnas oli kuus last, kellest ainult kolm elasid täisealiseks.
Herschel jättis põhikooli pooleli 1935. aastal. Hiljem väitis ta, et selle põhjuseks oli diskrimineerimine. Seejärel õppis ta Frankfurdis ješivas ning valmistus emigreeruma Palestiinasse. Kuid alaealisuse tõttu ei õnnestunud tal Palestiinasse sissesõiduluba saada. 1936. aasta juulis sõitis ta legaalsete dokumentidega Brüsselisse oma onu Wolf Grynszpani juurde, et oodata seal edasisõitu Palestiinasse. Onu võttis ta aga külmalt vastu, kui sai teada, et Herschelil praktiliselt üldse raha kaasas ei ole. 1936. aasta septembris ületas Herschel Grynszpan illegaalselt Prantsusmaa piiri ja asus elama Pariisi oma onu ja onunaise Abraham ja Chawa Grynszpani juurde. Ta püüdis saada Prantsusmaal seaduslikku elamisluba, kuid see ei õnnestunud. Tema tagasisõiduluba Saksamaale aegus 1937. aasta aprillis ja ta Poola pass aegus 1938. aasta jaanuaris. Prantsusmaa ametivõimud käskisid ta 1938. aasta augustis maalt lahkuda. Tema olukord muutus väljapääsmatuks, tal polnud tööd ja ta pidi end varjama.
1938. aasta oktoobris alustati Saksamaal Poola kodakondsusega juutide Poolasse väljasaatmist. Poolasse saadeti välja ka Herschel Grynszpani vanemad. Herschel Grynszpan sai oma vanemate deporteerimisest teada 3. novembril.
7. novembril 1938 ostis Grynszpan ühest relvaärist revolvri. Seeärel läks ta Saksamaa saatkonda ja nõudis kokkusaamist saatkonna sekretäriga. Saatkonna sekretär Ernst vom Rath võttis ta oma kabinetis vastu. Grynszpan tulistas Ernst vom Rathi viis korda ning haavas teda nii rängalt, et ta kaks päeva hiljem suri. Grynszpan ei teinud katsetki sündmuskohalt põgeneda ning Prantsuse politsei võttis ta vahi alla.
Natsionaalsotsialistid kasutasid Ernst vom Rathi tapmist ettekäändena, et valla päästa Kristalliöö.
Prantsuse võimud esitasid Grynszpanile 7. novembril süüdistuse mõrvakatses ja 9. novembril mõrvas. Kohtuprotsessi algus lükkus edasi ning pärast seda kui Prantsusmaa 3. septembril 1939 Saksamaale sõja kuulutas, muutus olukord kardinaalselt. Kui Saksa väed lähenesid 1940. aasta juunis Pariisile, siis evakueeriti Grynszpan koos teiste vangidega Prantsusmaa lõunaossa. Rongi aga pommitati ning paljud vangid pääsesid vabadusse. Ilma rahata ja piisava keeleoskuseta Grynszpan ei hakanud aga end varjama, vaid pöördus Bourges'is Prantsuse ametivõimude poole. Ta saadeti sealt Toulouse'i vanglasse.
Saksa uurimisorganid olid aga juba asunud teda jälitama. Prantsusmaa oli 22. juunil 1940 kapituleerunud. Saksa ametivõimud nõudsid Vichy valitsuselt Grynszpani välja ning 18. juulil 1940 antigi ta neile üle. Ta viidi Pariisi kaudu Berliini. Teda hoiti kinni Moabiti vanglas ja Sachsenhauseni ja Flossenbürgi koonduslaagrites. Grynszpani koheldi suhteliselt leebelt, kuna Joseph Goebbels tahtis teda kasutada näidiskohtuprotsessil. Mitmete juriidiliste takistuste tõttu lükkus aga kohtuprotsessi algus pidevalt edasi. On teada, et 1943. aasta lõpul või 1944. aasta algul kuulas teda üle Adolf Eichmann. Seejärel ta jäljed kaovad.
1. juunil 1960 kuulutas Saksamaa Liitvabariigi kohus Herschel Grynszpani ta vanemate taotluse põhjal surnuks.
Analoogseadmete pistikprogrammid
Pistikprogramm analoogseadmest on digitaalne liides mis töötab muusikatarkvaras. Emulatsioon on elektroonilise seadme jäljendamine arvuti abil loodud programmeeritud pistikprogrammi näol. Emuleeritud pistikprogrammi abil on võimalik heli moonutada digitaalselt nii nagu seda teevad analoogseadmed. Samuti on ka heli genereerivad süntesaatorid emuleeritud vormis olemas.
Emuleerimise viisid
Esimene viis jäljendada analoogseadet pistikprogrammi kujul on analüüsida olemasolevat seadet kasutades vastavaid programme. Analüüsimiseks on tarvis lasta erinevaid staatilisi ning muutuvaid helisignaale seadmest läbi. Seejärel tuleb mõõta seadme väljundi karakteristikuid kasutades kõiki seadme parameetreid. Kui kõik võimalikud analüüsid on tehtud, hakatakse neid tulemusi emuleerima programmeerides. Seda koodi realiseeritakse ka DSP-ks ehk digitaalse signaaliprotsessori abil. Karakteristikuid, mida analoogseadme emuleerimiseks vaja läheb on mittelineaarsused, neid tuuakse esile erinevate helisignaalide saatmisel seadmesse. Igal seadmel on eraldi olevad helisignaalid, mis toovad neid mittelineaarsusi esile. See emuleerimisviis on efektiivne mittelineaarsete seadmete loomiseks.
Teine emuleerimisviis on vaadelda analoogseadme sisemuses olevaid trükkplaadile asetatud komponentidest koosnevat vooluahelat ning modelleerida olemasolevatest komponentidest programm, mis genereerib matemaatilise ülekandefunktsiooni. Selle matemaatilise funktsiooniga on võimalik genereerida DSP šabloonid, mis emuleerivad analoogseadet. SPICE (Simulation Program with Integrated Circuit Emphasis) on populaarne avatud lähtekoodi programm, mis kontrollib vooluahelat ning ennustab selle töötamist. See emuleerimisviis on efektiivne lineaarsete seadmete loomiseks.
Enamik emulatsiooni pistikprogrammi tootjaid kombineerivad neid kahte viise. Programmeerimisel kasutatakse eelnevaid kogemusi emulatsioonide loomisel võttes arvesse ka sageduskarakteristikute kriitilist kuulamist ning lõpptulemuseks on täpseim ning kõige tõetruum pistikprogramm analoogseadmest. Põhilised omadused, mida väärtustatakse esimesena on sagedusreaktsioonid, lineaarsus ning THD ehk Total Harmonic Distortion. Seadme müra analoogseadmes kirjeldatakse kui paratamatut osa seadmest, aga see on väga tähtis efekt mida pistikprogramm emuleerib. Enamus pistikprogrammi tootjaid ei ole analoogseadme loojad seega toimub emuleerimine sellisel viisil, aga on ka tootjaid, kes teevad nii analoogseadmeid kui ka emulatsioone nendest seadmetest. Üheks selliseks näiteks on Universal Audio, kes on Universal Audio 1176LN Classic Limiting Amplifier-i ja Universal Audio Teletronix LA-2A Classic Leveling Amplifier-i looja.
https://www.soundonsound.com/techniques/choosing-right-reverb
https://theproaudiofiles.com/best-console-emulation-plug-ins/
Four Ages of Understanding
"Four Ages of Understanding: The First Postmodern Survey of Philosophy from Ancient Times to the Turn of the Twenty-first Century" on John Deely filosoofiline raamat. See ilmus Toronto University Pressi väljaandel 2001. aastal.
Eessõna: aja piir
Saabuva postmodernse ajastu keskne mõiste on märgi mõiste. Selle mõiste mõistmiseks on tarvis uut filosoofia ajalugu. Uusaja filosoofias seda ei tuntud, ja varem ilmus see 5. sajandi alguses. See eeldas Vana-Kreeka loomuliku märgi (sēmeion) mõistet ning arutlusi loomusest ja vaimust. Ilmneb, et iga objekt eeldab märki. Välismaailma probleem tuleb otseselt sellest, et tähistamine taandatakse representeerimisele. Selle raamatu neli ajastut on märgi mõiste eellugu, märgi mõiste areng, märgi mõiste unustus ning märgi mõiste taastamine ja edendamine.
Uusaja filosoofia ajalood on lahutanud filosoofiast teadust uusaja mõttes, eriti alates 17. sajandist. Suur osa hilise ladina ajastu filosoofiast on jäänud tähelepanu alt välja. William Ockhami nominalismis nähakse ladina filosoofia lõppsaavutust. Märgi mõiste areng jätkus aga René Descartesi ajani välja. Nominalistide jaoks oli märk kui suhe kõigest ens rationis, teised aga nägid suhtes midagi subjektiülest, mis võib olenevalt asjaoludest olla nii ens reale kui ka ens rationis. Uusaja filosoofia oli nominalistlik, ning postmodernistlik mõtlemine algas selle nurjumise tunnistamisega ning alternatiivi proovimisena Charles Sanders Peirce'i poolt.
Filosoofia ajalugu ongi filosoofia, niivõrd kui see tsivilisatsioonis on realiseeritud. Ainult ajalooline lähenemine võimaldab näha filosoofilisi probleeme perspektiivis ja tasakaalus.
Peatükk üks: Ühiskond ja tsivilisatsioon: filosoofia eelmäng
[---]
Galloxi sild
Galloxi sild (inglise keeles Gallox Bridge) on keskaegne kandehobusesild Inglismaal Somersetis Dunsteri lähedal. Sild on ehitatud arvatavasti 15. sajandil ja kujutab endast kitsast kaheavalist võlvkivisilda üle Avilli jõe.
Four Ages of Understanding
Peatükk üks: Ühiskond ja tsivilisatsioon: filosoofia eelmäng
Filosoofia seos keelega on sügavam, kui tavaliselt taibatakse. Tänapäeval on filosoofia tuntud põhiliselt proosana. Ent alguses olid filosoofia ja luule tihedalt läbi põimunud. Pherekydes olevat esimesena kirjutanud proosas. Nii nagu teadus oli algselt filosoofia vorm, mis murdis end vabaks üldisest, spekulatiivsest, empiiriliselt tõendamatust, oli filosoofia algselt luule vorm, mis püüdis vabaneda mütoloogiast, animismist ja metafoorist. Ei saa olla juhus, et kolm vanimat säilinud proosaraamatut, Pherekydese, Anaximandrose ja Anaximenese oma, räägivad kõik maailma päritolust ja loomusest. Proosa sobib mõttekäikude täpseks esitamiseks paremini. Proosa väljatöötamine oli väga raske. Herakleitost hakati hüüdma tumedaks, sest tema teaduskeel tundus nii kummaline ja uudne. Mõned filosoofid kirjutasid siiski ka hiljem luulevormis. On siiski huvitav, miks filosoofia, mis püüdis mõista reaalsust inimesest sõltumatuna, kasutas algul luulet (reaalsust mitte ainult ei avastatud, vaid ülistati).
Galloxi sild
Silda kasutatakse tänapäeval jalgsillana.
Four Ages of Understanding
Peatükk üks: Ühiskond ja tsivilisatsioon: filosoofia eelmäng
Keel on omane ainult inimesele, kommunikatsioon on universaalne nähtus. Keel ja kommunikatsioon aetakse tavaliselt segi. Kommunikatsioon ei ole keel, kuigi keelt saab kasutada kommunikatsiooniks. Keel ilmub koos inimesega. Keel on teatud maailmamodelleerimise viis tunnetuses. Iga loom kujundab oma maailmamudeli vastavalt oma bioloogilistele huvidele ja ehitusele. Iga organism sõltub oma meeltest ja teadvustab oma füüsilisest ümbrusest ainult teatud aspekte. See on nagu raadiovastuvõtja, mis on häälestatud vastu võtma ainult teatud signaale. Vastavalt oma konstitutsioonile reageerib iga organism signaalidele erinevalt. Üks asi on füüsiline keskkond, teine asi on maailm nii, nagu konkreetne organism seda teadvustab. Esimene on subjektiivne ehk füüsiline maailm, kus asjad on olemas sõltumata sellest, kas neid tunnetatakse. Teine on objektiivne maailm, mida tajutakse ja tajus korrastatakse. Teadvustatav maailm sisaldab vaid väikest osa füüsilisest keskkonnast ning on teisiti korrastatud. Valikulisust ja liigiomast suhete võrgustikku, mille järgi organism keskkonda teadvustab, nimetatakse omailmaks. Omailm ongi objektiivne maailm. Objektiivsus on tunnetatuna olemasolu. Asjad keskkonnas ei pruugi tunnetatutena olemas olla. Kui nad seda on, siis nad on nii asjad kui ka objektid. Asjadena on nad olemas sõltumatult objektina olemisest. Ja iga objekt ei ole asi. Näljane organism otsib objekti, mida tal on võimalik süüa, objekti, mis on ka asi. Kui ta seda kaua aega ei leia, siis ta sureb nälga. Organism võib ka eksida selles, mida ta objektina tajub. Sellepärast kasutatakse bioloogilises maailmas nii sageli maskeeringut. Objektil on paratamatult suhe tunnetajaga, asjal mitte. Tunnetuslikud ja afektiivsed seisundid, mille põhjal organism suhestub füüsilise keskkonnaga, moodustades objektiivse maailma, on sisemaailm. See on omamoodi tunnetuslik kaart, mille põhjal organism ümbruses orienteerub.
Galloxi sild
Sild on 1. järgu arhitektuurimälestis, kantud nii Listed building u (1969) kui ka Scheduled Ancient Monument i nimistutesse. Sild on English Heritage'i hoolduse ja eestkoste all.
Galloxi sild on Exmoori rahvuspargi üks huviväärsusi.
Noored Kütid
pisi|Noored Kütid meditsiinitreeningul
Noored Kütid (Jaunieji Šauliai) on Leedus Leedu Küttide Liidu alluvuses tegutsev paramilitaarne isamaaline noorteorganisatsioon.
Koosseis
Noorte Küttide liikmeks võivad olla Leedu kodanikud vanuses 12–18 aastat. Liikmete koguarv on umbes 5000, mis moodustab tegelikult 61% Leedu Küttide Liidu üldisest liikmeskonnast. Allüksused moodustavad 10 territoriaalset ringkonda. Igas ringkonnas on 2 palgalist juhti, kuna ülejäänud tegevus toetub vabatahtlikele juhtidele.
Ajalugu
Noored Kütid asutati enne 2. maailmasõda ja taasasutati 20. septembril 1989. Alates 2000ndate keskpaigast on Noored Kütid võtnud tegevuses eeskuju Inglismaa noorteorganisatsioonist Army Cadet Force.
Kudu (perekonnanimi)
Kudu on perekonnanimi.
2022. aasta 1. jaanuari seisuga on perekonnanimi Kudu Eestis 35 mehel ja 38 naisel.
Välivorm
thumb|Kanada sõdurid CADPAT-välivormis pisi|Saksa sõdurid Flecktarn-välivormis Välivorm on sõjaväe vormiriietus, mis on valmistatud kandmiseks välitingimustes või lahingu piirkonnas. Välivorm on ka enamuse tänapäeva sõjaväelaste peamine igapäevateenistuses kantav tööriietus.
Iseloomustus
Välivorme valmistatakse maskeerivas värvitoonis kangast vastavalt kasutamispiirkonna looduslikele tingimustele. Vormi maskeerivad omadused tagab kas ühetooniline või mitmetooniline (laiguline) muster. Põhilised maskeerimislaikude liigid on disainitud kasutamiseks kas metsa- ja parasvöötmes või kõrbes. On valmistatud ka linnavorme ja troopikavorme. Välivormi lõige võimaldab mugavat kandmist ja kasutamist, materjal peab olema tugev, kuid mitte liiga umbne. Välivormid jagunevad aastaaja kliimaerisustest tulenevalt tavaliselt suviseks ja talviseks komplektideks. Talvisteks lumeoludeks kasutatakse eraldi valget maskeerimisriietust, mis tõmmatakse välivormi peale. Välivormiga koos kantakse tavaliselt poolsaapaid või ka kummikuid.
Igal riigil on üldjuhul välja töötatud (ja sageli ka patenteeritud) oma maskeerimismuster ja vormilõige, sageli koos mudeli nimetusega. Näiteks USA armees on kasutusel ACU ja MARPAT lõike ja mustriga välivormid.
Välivorm Eestis
Eesti kaitsejõud on kasutanud alates 1992. a laigulist välivormiriietust, mille lõige ja muster on algselt tuletatud vene välivormiriietusest, kuid modifitseeritud. Vahepeal on võetud lõikega eeskuju ka soome tõmblukkudega vormiriietusest, kuid mindi taas tagasi nööpidele. Riide muster oli pikka aega sama, kuigi muutus laikude värvitoon ja riide materjal.
Ajalugu
Algselt oli armee välivorm samastatud igapäevase teenistusvormiga. 20. sajandi algul sõjatööstuse ja sõjakunsti arengu taustal taibati vajadust armee kirevat vormiriietust loodusega sulanduvamaks muuta. Nägusamat teenistus- või paraadvormiriietust hakati järk-järgult maskeerivamast ja lihtsamast välivormiriietusest eraldama.
Esimesed laigulised välivormid võeti massiliselt kasutusele teise maailmasõja ajal. Esmalt oli tegemist õhukeste maskeerimisriietega, mis tõmmati ühetoonilise välivormi peale, kuid sõja lõpul valmistati juba välivorme ka laigulisest riidest. Maskeerimisriietega varustati algul vaid eliitüksusi. Tänapäeval on praktiliselt kõigi armeede välivormiriietus maskeerimisvärvides laigulisest kangast. Viimane saavutus on digitaalselt hajutatud erinevates toonides muster.
Charlie Taylor
pisi|Charlie Taylor 2016. aastal [[Leeds United FC|Leeds Unitedi särgis]] Charles James Taylor (sündinud 18. septembril 1993 Yorkis) on Inglismaa jalgpallur, kes mängib vasakkaitsjana Premier League'i klubis Burnley.
Välivorm
Ajalugu
Tänapäeval ei ole välivormiriietus vaid sõjaväelaste kanda ja seda on praktiliselt igaühel võimalik kaubandusest muretseda. Sõjaväe välivorme või selle elemente kasutavad mugavuse või stiili huvides sageli ka paljud matkajad, jahimehed ning muud maastikuliste eluviiside või harrastustega isikud.
Charlie Taylor
Ta alustas klubikarjääri 2011. aastal Inglismaa esiliiga Leeds Unitedis. Aastad 2012–2014 mängis ta laenul teistes klubides: Inglismaa tugevuselt neljanda liiga klubides Bradford City, York City ja Fleetwood Town ning Šotimaa kõrgliiga klubis Inverness Caledonian Thistle. Alates hooajast 2014–15 mängis Taylor Leeds Unitedi põhikoosseisus. Hooajal 2015–16 valiti ta Leeds Unitedi hooaja parimaks mängijaks.
2017. aasta juulis sõlmis ta nelja-aastase lepingu Burnleyga.
Harilik härghein
Harilik härghein on üheaastane ühekojaline taim. Ta on poolparasiit, kes kasvab tavaliselt puude või põõsaste juurte küljes.
Ta on levinud peaaegu kõikjal Euroopas; Eestis on ta sage. Taim kasvab metsas, metsaserval ja niiskematel niitudel.
Harilik härghein kasvab 15–55 cm kõrguseks. Tal on püstine karvane vars, lillad kõrglehed ja erkkollased õied. Terveservalised lihtlehed kinnituvad vahelduvalt.
Taim õitseb juunist augustini. Ta paljuneb seemnetega. Vili on piklik teravatipuline kahest küljest avanev kupar. Seemned on mustad.
Kohaspetsiifiline teater
Kohaspetsiifiline teater (inglise keeles site-specific theatre) on teatrivorm, mis kõige laiemas tähenduses hõlmab neid lavastusi, mida etendatakse väljaspool selleks otstarbeks ehitatud või kohandatud hooneid. Kohaspetsiifilise lavastuse ruumiks võib olla näiteks vana tehas, linnaruum, küün, korter, looduslik maastik jne.
Sisuliselt kitsendades on kohaspetsiifiline teater teatrivorm, kus lavastuse leitud ruum oma füüsiliste, sotsioloogiliste või kultuuriliste tähendustega mängib aktiivset rolli lavastuse loomisprotsessis. Olulise osa lavastuse ettevalmistustööst hõlmab paiga uurimine ja analüüsimine. Tõeline kohaspetsiifilise lavastuse jõud on selles, et ta mingil moel aktiveerib või seob kindla koha narratiivid, milleks võivad olla arhitektuuri-, maastikuvormid, hoone iseloom, funktsioon või ajalugu. Kohaspetsiifilise lavastuse ruum töötab alati kontekstina ning lavastus ise on kavandatult mõistetav ainult selle algses kohas.
Etenduse toomine teatriruumist välja võib anda võimaluse vähendada distantsi teatri illusoorsuse ja reaalsuse vahel. On öeldud, et see viib tihti kogu teatriruumi osade (näiteks publik ja lava) uuesti mõtestamiseni ja defineerimiseni ning eksperimentideni nende paigutuses ja funktsioonis.
Kohaspetsiifilise teatri erivormiks võib pidada keskkonnateatrit (inglise environmental theatre) ja rännakteatrit (inglise promenade theatre). Esimese puhul on tegemist teatriga, kus eriline tähelepanu on keskendatud publiku ja lava, elu ja kunsti vahelise eraldatuse vähendamisele ning kus näitleja roll pole ruumi suhtes või teksti roll lavastuse suhtes esile tõstetud. Rännakteateris publik tavaliselt seisab ning liigub koos näitetegevusega ühest etenduspaigast teise. Eesti võib viimase rännakteatri näitena märkida Pärnu teatris Endla 2016. aastal esietendunud lavastust "See asi" (lavastaja Laura Mets).
Kohaspetsiifilistest lavastustest Eestis võib näidetena välja tuua mitme teatri Tammsaare lavastusi Vargamäel, Anne Türnpu lavastatud "Isuri eepose" Kordu rabas, Vanemuise suvelavastused "Peko" Värskas ja "Obinitsa" Obinitsas (lavastaja Ain Mäeots), Taarka Pärimusteatri lavastuse "Inemise igä" Piusa liivakarjääris (lavastaja Helena Kesonen), Tartu Uue teatri lavastuse "Odysseia" (lavastaja Ivar Põllu).
Hud
"Hud" on 1963. aasta USA vesternidraamafilm, mille lavastas Martin Ritt. Filmi peaosas mängib Paul Newman, kõrvalosades Melvyn Douglas, Patricia Neal ja Brandon deWilde. Filmi tootis Ritti ja Newmani mõni aeg varem asutatud ettevõte Salem Productions ning see oli nende esimene film, mille levitajaks oli Paramount Pictures. Film võeti üles Texase pannivardal, sh Claude'i linnas.
Filmile kirjutasid stsenaariumi Irving Ravetch ja Harriet Frank Jr.. Film põhineb ameerika kirjaniku Larry McMurtry romaanil "Horseman, Pass By" (1961). Filmi peategelane Hud Bannon oli algses stsenaariumis kõrvaltegelane, kuid hiljem muudeti ta peategelaseks. "Hudi" on nimetatud ka revisionistlikuks vesterniks.
Film keskendub põhimõttekindla pereisa Homer Bannoni ning tema jultunud ja arrogantse poja Hudi vahelisele konfliktile. Konflikti kistakse Homeri pojapoeg ja Hudi vennapoeg Lonnie, kes on sunnitud otsustama, millist tegelast järgida. Samal ajal puhkeb farmis veiste seas suu- ja sõrataud, mille tõttu ähvardatakse kogu farmi eluskari tappa.
"Hud" esilinastus Veneetsia filmifestivalil. Film pälvis kriitikutelt kiidusõnu ja see teenis suurt piletitulu. "Hud" nomineeriti seitsmele Oscarile, võites auhinna parima naispeaosatäitja (Neal), parima meeskõrvalosatäitja (Douglas) ja parima operaatoritöö (James Wong Howe) eest. Lisaks esitati film viiele Kuldgloobusele, kuid ei võitnud ühtegi auhinda. Aastal 2018 tunnistati film kultuuriliselt oluliseks ning võeti USA Kongressi raamatukogu riiklikku filmiregistrisse.
Auhinnad ja nominatsioonid
Oscarid (1964)
Kuldgloobused (1964)
Briti Filmi- ja Telekunsti Akadeemia auhinnad
Meta Lumi
Meta Lumi (sünninimi Meta Moorberg; 28. aprill 1924 – 19. november 1996) oli eesti tõlkija.
Ta õppis Rakvere Kaubanduskeskkoolis.
Aastatel 1945–1946 õppis Haapsalu linna õhtuses parteikoolis ja töötas ELKNÜ Läänemaa organisatsiooni arvestussektori juhatajana.
1970. ja 1980. aastatel töötas ta EKP Keskkomitee Partei Ajaloo Instituudi tõlkeosakonna vanemteadurina.
Ta on tõlkinud eesti keelde Lenini teoseid ja muud marksismi-leninismi alast kirjandust.
124 eKr
Aasta 124 eKr ehk ab urbe condita DCXXX (630).
Jaynagar Majilpur
Jaynagar Majilpur on linn Indias, Lääne-Bengali pealinn.
Dakotad ja lakotad
Keel
Dakotad ja lakotad kõnelevad kahte fonoloogiliselt erinevat, kuid vastastikku arusaadavat murret, mis omakorda jagunevad väiksemateks murrakuteks. Tiitonid kõnelevad niinimetatud L-murret ehk lakota keelt. Santiid ja sissetonid ning janktonid ja janktonaid kõnelevad D-murret ehk dakota keelt, mis omakorda jaguneb ida- ja läänemurdeks.
Lisaks väiksematele erinevustele sõnavaras ja häälduses seisneb kahe murde vaheline süstemaatiline erinevus selles, et D-murde sulghäälikule d vastab L-murdes alati külghäälik l. Teisisõnu puudub lakota keeles häälik d ning dakota keeles häälik l.
Murdeerinevuste poolest paiknevad janktonid-janktonaid tiitonite ning santiide-sissetonide vahepeal. Fonoloogiliselt kuuluvad nad küll samasse murderühma santiide ja sissetonidega, kuid ühise sõnavara poolest sarnanevad nad pigem L-murret rääkivate tiitonitega.
Omanimetus
Üksnes lakotade-dakotade kohta käivaks etnonüümiks kujunes lakȟóta/dakhóta alles 20. sajandil euroopaliku etnilise ideoloogia levides ning sedagi peamiselt ainult inglise keeles. Ajalooliselt puudus dakotadel ja lakotadel enda kohta ühisnimetus, sest esmaseks identiteedikandjaks oli hõim. 19. sajandi alguseks olid dakota murdeid kõnelevad hõimud jagunenud neljaks hõimkonnaks, millest kaks omakorda väiksemaid hõime moodustasid. Peaaegu kõigi naaberrahvastega pidevalt sõjajalal olnud dakotad ja lakotad tähistasid nimetustega dakȟóta ja lakȟóta eelkõige küll nende nelja hõimkonna liikmeid, kuid samuti näiteks ka 19. sajandi teisel poolel koos dakotadega Ameerika Ühendriikide vastast sõda pidanud algonkini keelt kõnelevaid šaieene. Dakhóta/lakȟóta algne tähendus ongi 'semu' või 'liitlane'. Veelgi avaram tähendus on väljendil lakȟóta tȟókeča 'teised hõimud', millega kutsuti dakotade-lakotadega vaenujalal olevaid või nendega liidusuhtest väljaspool olevaid hõime. Konservatiivses keelekasutuses määratletakse konkreetset dakotade-lakotade hulka kuuluvat isikut või isikute rühma täpse allhõimunimetuse abil (näiteks oglaala või hunkpapa), kuid nooremate, eriti dakota keelt mitte valdavate dakotade jaoks on terminid dakota ja lakota omandanud eksklusiivse etnonüümi tähenduse. Nii kasutavadki lakotad inglise keelt rääkides üldistavalt etnonüümi dakota. Ingliskeelsetes avalikes kõnedes ja indiaanikeskses ajakirjanduses kasutatakse seevastu sageli poliitiliselt korrektsemat väljendit lakota ja dakota rahvas (inglise Lakota and Dakota people), et osutada mõlema murde võrdsusele ja neid rääkivate hõimude ühtsusele.
Siuud
Dakotasid ja lakotasid kutsutakse veel ka siuudeks. See paljudes maailma keeltes käibel olev rööpnimetus on laenatud prantsuse keele vahendusel varase odžibvei keele ottava murde sõnast naatoweessiwak (ainsuses naatoweessi), mis tõlkes tähendab 'massasauga lõgismadu' (Sistrurus sp.). Prantsuse keeles asendati odžibveikeelne mitmuse tunnus -ak prantsuskeelse mitmuse tunnusega -x ning sõna algsilpide kaotamisega mugandati see eurooplastele suupärasemaks. Lõgismao tähendus võib siiski olla teisane, sest algalgonkini keeles tähendas *-aatowee 'võõrkeeles rääkimist'.
Nimetus Sioux on inglise keele vahendusel levinud teistesse maailma keeltesse. Ka paljud vanema põlvkonna dakotad ja lakotad kasutavad inglise keelt rääkides enda kohta nimetust siuu, kuid väga suur osa noorema põlve dakotasid-lakotasid ning osa poliitikuid suhtub terminisse taunivalt, sest peavad seda halvustavaks.
Nimetus eesti keeles
Eesti keeles ei ole etnonüüme dakota, lakota ja siuu süstemaatiliselt eristatud. Inglise ja muudest keeltest tõlgitud indiaanlaste kohta käivas kirjanduses on kõiki kolme sõna eesti keelde mugandatud originaalitruult. Selles artiklis kasutatakse edaspidi dakota murrete kõnelejate kohta sõna dakota ning lakota murde kõnelejate kohta sõna lakota. Nooremate ja politiseerunud dakotade ja lakotade jaoks taunitavat nimetust siuu võib kasutada siis, kui eristamine pole oluline.
Hõimkondlik alajaotus
Dakotad ja lakotad jagunevad ajaloolis-poliitiliste, kultuuriliste ja keeleliste kriteeriumide alusel kolme suurde hõimkonda, mis jagunevad omakorda hõimudeks.
I. Dakotad
II. Lakotad ehk tiitonid (Thítȟuŋwaŋ)
Milvi Roosleht
Milvi Roosleht (aastani 1956 Silmer, sündinud 2. juulil 1934 Puise külas Läänemaal) on eesti pedagoogikateadlane.
Elulugu
Lõpetas 1953 Haapsalu Pedagoogika Kooli; 1969 TPedI pedagoogika ja algõpetuse metoodika erialal ja 1976 Moskva NSVL Pedagoogikaakadeemia Teadusliku Uurimise Instituudi aspirantuuri; pedagoogikakandidaat (1977, Moskva Pedagoogikaakadeemia Teadusliku Uurimise Instituut), väitekirjas käsitles õigekirja õpetamist 1. klassi õpilastele eesti keele fonoloogilisi iseärasusi arvestades. Oli 1953–70 algklassiõpetaja Käesalu ja Nissi koolis Harjumaal. 1970–91 Pedagoogika Teadusliku Uurimise Instituudi nooremteadur ja vanemteadur. 1991–96 TPÜ õppekava labori vanemteadur. . Milvi Roosleht on Maire Heremi ja Tuuli Oderi ema.
Teadustöö
Uurimisvaldkond: algõpetuse didaktika ja emakeeleõpetuse metoodika. Eesti NSV riiklik preemia (1987) (kollektiivis) "Aabitsa" kaasautorina. 72 teadustrükist.
Georg Meyer
Georg Meyer on olnud mitme tuntud inimese nimi:
Ukraina maavägi
Ukraina maavägi (ukraina keeles Сухопутні війська Збройних сил України) on Ukraina relvajõudude väeliik.
Maaväe õhutõrje
pisi|Välivorm
Kronotoop
Kronotoop (ehk ajapaik) on kokkupaigutatud eriaegsus, ehk teatud paigale iseloomulikud ajalised suhted — mingis tekstis loodud ajalis-ruumiline suhtestik.
Mõiste võttis kasutusele füsioloog Aleksei Uhtomski, ning seda rakendas kirjanduse uurimisel Mihhail Bahtin, kelle tööde kaudu sai see mõiste laialt kasutatavaks ja tuntuks. Kronotoobi mõistet kasutatakse narratoloogias, kuid ka muude kultuurinähtuste puhul (nt arhitektuuris).
125 eKr
Aasta 125 eKr ehk ab urbe condita DCXXIX (629).
Šventupysi kihistik
Šventupysi kihistik (inglise Šventupys Member) on ordoviitsiumi ladestu Haljala lademe Balga kihistu kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Šventupysi küla järgi. Eesti alal kihistiku kivimeid ei esine. Kihistikku eristatakse peaaegu kogu Leedu aladel, välja arvatud maa loodeosa. Kihistik on Nemunase madalikul 6,5 meetri paksune, mujal on suurim paksus 16,2 meetrit.
Kihistiku stratotüüp on Svedasai 252 puurauk, kus kihistiku kivimid esinevad 651.3..667 meetril.
Kihistiku kivimid on tekkinud kivistunud mudast. Valdav on hall mergel, milles on suure detriidisisaldusega lubjakivi ja bentoniidi vahekihid.
Pardīsāni park
Pardīsāni park (pärsia keeles پارک پردیسان – Pārk e Pardīsān) on enam kui 270 hektaril asuv roheala Teherani loodeosas.
Töö ja Tervis
Töö ja Tervis oli aastatel 1925–1940 Eestis ilmunud sotsiaalpoliitika valdkonna ajakiri.
Ajakirja esimene number ilmus 1925. aasta septembris. Ajakirja väljaandja oli Eesti Haigekassade Liit. Ajakiri ilmus kord kuus ja määratles end sotsiaalpoliitilise kuukirjana. Alates 1928. aasta juuninumbrist märgiti ajakirja päises, et ajakiri on Eestimaa Haigekassade Liidu ja Sotsiaalse Arengu Eesti Ühingu häälekandja.
Ajakirja tegevtoimetaja oli Leopold Johanson. Ajakirja viimane number ilmus detsembris 1940.
Pilskalne
Pilskalne (ka Šlosberga) on küla (vidējciems) Lätis Augšdaugava piirkonnas, Pilskalne valla halduskeskus.
Asulas asuvad endise Pilskalne mõisa (saksa keeles Schloßberg) süda ja Ilūkste piirkonna turismi infokeskus. Aastatel 2003–2021 jäi küla Ilūkste piirkonda.
Krimmi silla plahvatus (2022)
Krimmi silla plahvatus oli 2022. aasta 8. oktoobril, Venemaa Ukrainasse sissetungi 227. päeval, Kertši väina ületaval sillal, Kertšist u 6,5 km kaugusel kagus toimunud pommiplahvatus, mille tulemusel purunes kaks autosilla Krimmi suunduva osa sillet ja süttis raudteesillal olnud rongi seitse kütusetsisterni. Lõuna ajal teatasid Ukrajinska Pravda ja UNIAN veebis, et plahvatuse korraldas Ukraina Julgeolekuteenistus.
Araripe tantsulind
Emaslind pesal|pisi Araripe tantsulind (Antilophia bokermanni) on linnuliik tantsulindlaste sugukonnast tantsulinnu perekonnast.
Araripe tantsulind elab vaid Brasiilias Ceará osariigis Araripe platool, mis on 50 km pikk ja umbes 1 km lai.
2000. aastal hinnati liigi arvukuseks 50 isendit. 2018. aastal hinnangul oli alles 150–700 isendit.
Silver
Silver on mehenimi.
2018. aasta 1. jaanuari seisuga oli Eestis eesnimi Silver 2079 mehel. Silver oli populaarsuselt 85. mehenimi. Silver oli keskmiselt 29 aasta vanune (mediaanvanus oli 30). Kõige populaarsem oli eesnimi Silver vanuserühmas 25–29, kus neid oli 10 000 elaniku kohta 33,07.
Roosi turismitalu
Roosi Turismitalu asutati 27. aprillil 2009 Lääne-Nigula vallas Rannakülas Roosi talus Läänemaal kodumajutusasutusena. Roosi Turismitalu asub Nõva maastikukaitsealal.
Lisaks majutusele pakub Roosi Turismitalu ka matkamisvõimalusi RMK matkaradadel ning vahendab orienteerumismatku ja paadireise Osmussaarele.
Maksim Vengerov
pisi|Maksim Vengerov Maksim Aleksandrovitš Vengerov (vene keeles: Максим Александрович Венгеров, heebrea keeles מקסים וונגרוב; sündinud 20. augustil 1974) on Iisraeli viiuldaja, vioolamängija ja dirigent, kes on sündinud Nõukogude Liidus.
Roosi turismitalu
Üritused
Peraküla simman toimub igal aastal augustikuu teisel laupäeval. Simmanil saab vaadata vabaõhuetendust ja sellele järgnevat ehedat külapidu. Esimene simman peeti 1997. aastal, kui Perakülas Põlluotsa taluõuel mängiti Ago-Endrik Kerge lavastatud A. H. Tammsaare näitemängu „Vanad ja noored". Sellest tekkis mõte ise oma inimestega lavastada näitemäng kohalikust ajaloost.
Maksim Vengerov
Noorus
Maksim Vengerov sündis Novosibirskis Venemaal peres, kus tegeleti muusikaga. Viieaastaselt alustas ta viiuliõpinguid Borbala Hwangi juures ja kahe aasta pärast jätkas Zakhar Broni juures. 1984. aastal läks 10-aastane Maksim Vengerov esimest korda välismaale; Lublinis Poolas võitis ta esikoha ülemaailmsel Karol Lipiński ja Henryk Wieniawski noorte viiuldajate konkursil (aastaid hiljem ta meenutas: "Ma arvasin, et Poola on kusagil maailma lõpus. Selliseid reise ei unustata iialgi, pole ime, miks ma meenutan Poolat nii armastavalt..."). Kui Bron 1987. aastal Venemaalt lahkus, et õpetada Londonis kuninglikus muusikaakadeemias (Royal Academy of Music – RAM), järgnes Vengerov koos emaga talle Londonisse. Nad läksid talle järele ka siis, kui Bron kolis Lübeckisse, et avada seal kool.
Roosi turismitalu
Üritused
Kalapüügifestival Nõva Lest leiab aset augusti lõpus. See on avalik pereüritus, mille raames toimuvad ka mitmepäevased kalapüügivõistlused. Festivali korraldavad OÜ Kalasaba ja MTÜ Peraküla Teater koostöös Nõva Vallavalitsusega.
Maksim Vengerov
1990-1999
1990. aastal tõestas Vengerov oma erakordset talenti võiduga ülemaailmsel Carl Fleschi konkursil Londonis. Selle ajani oli ta juba õppinud Broni juures Lübeckis.
Valga Jumalaema Vladimiri Pühakuju kirik
pisi| Valga Jumalaema Vladimiri pühakuju kirik on õigeusu pühakoda Valgas aadressil Tehnika 7.
Kirik ehitati ümber raudteeklubist aastatel 1998–2001. See pühitseti 11. augustil 2001 Tallinna ja kogu Eesti metropoliidi Korneliuse poolt.
Kirikut kasutab Moskva Patriarhaadi Eesti Õigeusu Kiriku Valga Jumalaema Vladimiri Ikooni kogudus.
Adolf Stender-Petersen
Adolf Stender-Petersen (21. juuli 1893 Peterburi – 16. aprill 1963 Århus) oli Taani slavist, filoloog ja kirjandusajaloolane, kes töötas ka Tartus.
Ta õppis Peterburi Ülikoolis 1912–1915, seejärel Kopenhaagenis. Aastail 1918–1928 vene ja poola keele lektor Göteborgi Ülikoolis.
Aastail 1927–1931 oli ta slaavi filoloogia professor Tartu Ülikoolis.
Lubomír Štrougal
pisi|Lubomír Štrougal (2012) Lubomír Štrougal (19. oktoober 1924 Veselí nad Lužnicí – 6. veebruar 2023) oli Tšehhoslovakkia riigitegelane.
Lubomír Štrougal lõpetas 1949. aastal Praha Karli ülikooli õigusteaduse erialal. Tšehhoslovakkia Kommunistlikku Parteisse astus ta 1945. aastal.
1959–1961 oli ta Tšehhoslovakkia põllumajandusminister.
Lubomír Štrougal oli 23. juunist 1961 kuni 26. aprillini 1965 Tšehhoslovakkia SV siseminister.
28. jaanuarist 1970 kuni 11. oktoobrini 1988 oli Lubomír Štrougal Tšehhoslovakkia SV valitsuse esimees (sisuliselt peaminister).
Äriprotsess
Protsess on tegevuste või sündmuste seeria, mis kutsub esile soovitud tulemuse. Protsessi võib ka kirjeldada kui sammude rivi, mis muundab sisendit- ja ideaalis lisab sellele väärtust.
Äris võib protsessi kirjeldada kui tegevuste kogumit, mida me iga päev teeme, et hoida organisatsiooni töövõimelisena. Need on asjad, mida me teeme iga päev, et hoida oma teenust/toodet käimas, et me saaksime palka, maksta oma kulude eest, administratiivsed tegevused jne.
Tihtipeale protsessid visualiseeritakse protsessikaartidena, mis hõlmavad protsessi käigus tehtavaid tegevusi, otsustuskohti, pudelikaelu ja kindlasti on igal protsessil algus ja lõpp ning tegevused liiguvad loogilise ahelana. Iga protsessi, olgu see nii keeruline, organiseerimatu või raske see on, on võimalik lahti murda ja tõlgendada protsessikaardil. See meetod ei ole uus ja seda on kasutatud tootmises juba peaaegu terve sajand.
Protsessi peamised tunnused
Levinud käsitluse järgi peab protsess vastama järgnevatele tunnustele:
Kaardistuprojekti alustamisel tuleks läbi mõelda kogu protsessi kulg ja paika panna eesmärgid ning mis tulemit soovitakse saavutada. Samuti tuleks paika panna kui palju aega sellele kulub ja mis ressursse see kaardistamine vajab.
Protsessikaart (flowchart)
Frank Gilbreth tegeledes oma uurimusega, „üks parim viis“, arendas välja tööriistade kogumiku, mille abil oli võimalik vaadelda töötegemist ja millest kujunes hiljem alustala tööstustehnoloogia distsipliinile. Üks nendest vahenditest oligi protsessi kaart – joontega ühendatud kolonnvorm, koos viie sümboliga, mis jooksid üle lehe ja sümbolite kõrval olid iga tegevuse kirjeldused. Selle eesmärgiks oli töö lihtsustamine.
Gilbreth töötas välja esimesed sümbolid, mida kasutati protsessikaartide visualiseerimisel 1920ndatel, hiljem ASME esitles neid kui nende ametlikku sümbolite kogumikku: ASME Opertasiooni Standardid ja Protsessikaardi voog.
Need neli sümbolit olid:
Operatiivne (töö tegemine) – seda kasutatakse siis kui objekt muudetakse või valmistatakse ette järgmiseks sammuks.
Transport (töö liikumine) – seda kasutatakse kui objekt liigub ühest töökohast teise
Inspektsioon (töö kontrollimine) – kasutatakse kui objekt on kinnitatud tellitud kvaliteedi või kvantiteedi tasemel
Ladustamine/viivitus (kui midagi ei toimu) – ladustamist kasutatakse siis, kui objekt seisab ja ootab autoriseeritud äraviimist. Viivitust kasutatakse siis, kui objekt ootab järgmist planeeritud tegevust.
Hiljem Graham avastas, et erinevad dokumendid on üksteisest sõltuvad ja neid ei saa isoleerida ning analüüsida efektiivselt arvestamata selle mõju teistele aspektidele ja ka vastupidi. Seega ta laiendas protsessikaarti nii, et see näitaks osapooltevahelist seost. Samuti lisas ta sinna kaks sümbolit, mis aitasid paremini välja tuua lisandväärtust lisavaid tegevusi. Nendeks sümboliteks olid algatus ja lisa/muuda. Tänapäeval kutsutakse seda Grahami kaardiks ja sellest alguse saanud kaartide metoodikat kasutatakse siiani.
Protsessi juhtimine (process management)
Äriprotsessi juhtimine on kontroll ja juhtimine organisatsiooni vahelistes tegevustes nii korporatsiooni siseselt kui ka väliselt vaadeldes tegevuste voogu protsessidena, mis lubab lõhkuda traditsioonilisi müüre organisatsioonide vahel, jagades informatsiooni ja ressursse nendega ning kombineerida ja ühendada nende tegevusi.
Protsessipõhise juhtimise aluseks on organisatsiooni protsessikaardistus ja protsesside dokumenteerimine, mis annab hea ülevaate organisatsiooni toimimise põhimõtetest, ülesannete jaotusest ja ressursikasutusest. Protsessikaardistus loob head eeldused ka toimiva mõõdikute süsteemi väljatöötamiseks ning organisatsiooni efektiivsuse suurendamiseks. Protsesside kirjeldamise ja optimeerimisega on organisatsioonid tegelenud juba pikemat aega. Klassikalises käsitluses hakkasid esimesed süstematiseeritud protsessipõhise juhtimise põhimõtted levima 19. sajandi lõpul koos masstootmise kasutusele võtmisega, mis asendas senise käsitööndusliku meistrikeskse mõtteviisi tulemusele orienteeritud protsessikeskse lähenemisega. Tiivustatuna protsessipõhise juhtimise edust tootmissektoris levis 1980. ja 1990. aastatel protsessipõhise juhtimise mõtteviis ka teenindussektorisse ja avalikku sektorisse. Tolleaegsed töövahendid ja rakenduspraktika olid sageli piiratud ning ei võimaldanud saavutada märkimisväärseid tulemusi. Seetõttu leidus palju meetodis pettunuid, kes nägid protsessikaardistuses pigem tüütut lisakohustust kui vahendit organisatsiooni töökorralduse parendamiseks. Tänapäevaks on töövahendid arenenud ja rakenduspraktika ennast paljude edukate juurutuste põhjal tõestanud ning võib julgelt öelda, et õige lähenemise korral sobib protsessipõhise juhtimine peaaegu kõikidesse eluvaldkondadesse.
Protsessi parendamine (process improvement)
Ükskõik kui palju vaeva kulub protsessi arendamisele ja viimistlemisele, siis alati on ruumi selle parandamiseks. Tänapäeva maailmas muutub kõik väga kiiresti, tehnoloogia areneb, tööülesannete tegemise viis muutub. See tähendab, et organisatsioonid peavad pidevalt parendama oma protsesse, et olla võimalikult efektiivsed ning pakkuda kliendile parimat tulemust. Kui protsesse pidevalt ei parendata, siis need võivad muutuda kasutuks. Konkurentsivõimeline äri tegeleb pidevalt uuendamise ja parendamisega.
Protsessi parandamisega võivad olla seotud nii kindlad tiimid, kui ka kogu ettevõtte kultuur võib olla nii üles ehitatud, et kõik tegelevad pideva protsessi parandusega. Ideaalis võikski kogu organisatsioon olla seotud protsessi parandusega. Visioon, suund ja pühendumus oleksid märksõnad, mida peaksid edasi andma juhtkonna liikmed. Parandused tuleksid inimestelt, kes on kindla protsessiga kõige tihedamalt seotud.
Kohtujurist
Kohtujurist on kohtuametnik, kes abistab ja konsulteerib kohtunikku kohtumenetluste ettevalmistamisel ja kohtuasjade menetlemisel.
Eesti kohtusüsteemis loodi kohtujuristide ametikohad 2013. aastal.
Spartak (spordiühing)
Üleliiduline Vabatahtlik Kehakultuuri- ja Spordiselts Spartak oli 1935–1987 Nõukogude Liidus tegutsenud üleliiduline spordiühing.